Menštruácia
Dobrý deň, chcela by som sa poradiť, existuje nejaký liek/výživový doplnok bez predpisu, ktorý by mi pomohol? Po užití antikoncepčnej tabletky Escapelle mám už takmer 2 týždne menštruáciu. Možno 2krát za tú dobu sa objavilo čisto aj špinenie, do druhého dňa sa však menštruácia vrátila. Vďaka.
Dobrý deň.
Ďakujeme za Vašu otázku.
Medzi vedľajšie účinky núdzovej antikoncepcie patrí aj porucha menštruačného cyklu. Žiaľ na trhu nie je dostupný voľnopredajný prípravok, ktorý by dané krvácanie zastavil. V prípade, že krvácanie trvá dlhšiu dobu a je neobvykle silné, je potrebné kontaktovať gynekológa.
Prajem skorú úľavu od ťažkostí.
S pozdravom
Mgr. Barbora Bičanovská